Downloaded from YTS.MX
Official YIFY movies site: YTS.MX
AMERIČKI VRHOVNI SUD PROGLASIO JE SEGREGACIJU PROTUUSTAVNOM.
NO UNATOČ TOMU…
Situacija se mora promijeniti. Odmah.
Zato organiziramo prosvjed na Nacionalnoj konvenciji demokrata.
A republikanci su bolji?
I njima se kanimo suprotstaviti.
Želite da vodim 5000 crnaca u Los Angeles
i ometem konvenciju Demokratske stranke?
Žao mi je, nisam pravi čovjek za to.
Tko kaže da nisi pravi čovjek za to?
Nisi li bio pravi čovjek kad si predvodio bojkot autobusa u Montgomeryju
i rječito istupio kad su napali tvoj dom?
Zaboravljaš da sam sada supastor u Ebenezeru.
Kada te C. L. prvi put čuo, nazvao me i rekao:
„Bayarde, ovdje se događa čarolija.”
Znaš li što je vidio? Zvijezdu.
A kada ta zvijezda postane sjajnija od svih drugih,
čak i najmoćnijih crnačkih vođa u našoj povijesti,
učinit će sve što mogu da utrnu tvoje svjetlo i podrežu ti krila.
Gđo Ella Baker, primio sam više poziva
od istaknutih članova pokreta koji prosvjede ne smatraju mudrima.
Ljudi s kojima osjećam veliku bliskost.
Ne kad izađete iz sobe.
Prijatelju, s velikim užitkom promatram tvoj uspon.
Trebamo te da nas povedeš u Los Angeles,
gdje ćemo najoštrije dati do znanja Kennedyju i cijeloj Demokratskoj stranci
da, ne zauzmu li se za nas
i ne ustanu protiv segregacije, nećemo stati uz njih.
-Tako je! -Da!
Učini to, Martine.
Prihvati svoju moć.
Sa zadovoljstvom objavljujem
da će nam se u Los Angelesu pridružiti moj prijatelj dr. Martin Luther King!
-To! -To!
Kažem ti, nema bolje krupice.
Ako si zaboravio, ja sam iz Georgie. Moja majka…
Kušaj.
-Kako je moja draga Coretta? -Dobro.
-A djeca? -Nedostaješ im.
Kad god uđem, pitaju: „Kako je ujak Bayard?
Gdje je ujak Bayard?”
A oni samozvani plemeniti crnci iz NAACP-a?
Roy.
Powell.
Jedva čekam da čujem što će reći o našem odlasku u L. A.
Moja konvencija, moja stranka.
Već se 15 g. u Kongresu borim s južnjačkim demokratima
i pobjeđujem u svakoj bitci,
od glavarina do prava na pišanje u kongresnom zahodu.
Kako se usudi okomiti na njih, a da mi ne javi?
Da te King pitao, bi li pristao?
Nema teorije! Neka se žesti dolje na Jugu, gdje mu je i mjesto.
Krivim Rustina.
King je umislio da je bogomdan još od bojkota autobusa u Montgomeryju.
Neka se Bayard Rustin goni dovraga!
Privlači pozornost ludorijama. Tako se ne mijenjaju politika i zakoni.
Da i ne spominjemo ono o čemu se šuti.
Ne.
Recimo to!
Recimo to, i to glasno.
Slušaj me.
Danas ću nazvati ured uvaženog doktora pastora.
Ne otkažu li to sranje,
cijeli će svijet čuti istinu o Martinu Lutheru Kingu i njegovoj kraljici.
Pritom ne mislim na Corettu.
Kongresnik Powell mnogo je učinio za Harlem.
Gotovo onoliko koliko je učinio za sebe.
Ali to je bezočna laž i on to zna.
Moram reći Martinu. Moram…
Dobro znam da ti je Martin šef i prijatelj.
Ali bar dopusti da prvo razgovaram s Bayardom
jer će ga to pogoditi najviše od svega!
Martin i ja?
Ne, ne.
Braća smo, to da.
Osim toga, nije moj tip.
Prijeti da će se obratiti bjelačkim novinama…
Šefe, što je za vas nevolja, za je mene prilika.
Podnijet ću ostavku kao odgovor na Powellove nepromišljene optužbe.
Kad je Martin odbije, bit će prisiljen shvatiti
tko mu želi dobro, a tko ne.
Zašto si tako siguran?
Jer poznajem Martina, gospodine.
-Bayarde? -Da?
-Možda poznaješ Martina, ali… -Sve će biti dobro.
Pretpostavio sam da ćemo biti sami.
SJEDIŠTE NAACP-A
Zahvaljujemo vam na dugogodišnjoj službi.
OSLOBOĐENJE NEMA PUTA DO MIRA - MIR JE PUT
ZABRANITE ATOMSKU BOMBU
Liga protivnika rata.
BAYARDE, MOLIM TE, NAZOVI ME. ELLA BAKER
BAYARDE, SVRATI. RACHELLE
SMJESTA OKONČAJTE SEGREGACIJU!
Oprostite.
-Hej! Brate. -Blydene.
-Hej! -Hej!
-Kako je, stari? -Kako je? Dobro izgledaš.
To!
Majčice mila, gđice Claudia!
Zaboga! Samo ću se provući.
Budem li opet išao na Jug, u ruci nosim pištolj, a u srcu brata Malcolma.
Tako je!
Hej! Kako je, stari?
Bayarde!
Bayarde.
„Jer ljepote takve još ne vidjeh.”
Govoriš li votki ili meni?
Bili ste na nekakvom prosvjedu?
Plan nam je propao pa smo sve pozvali ovamo.
NAACP!
-Da! -Zgodno.
Malotko zna da je gđica Ella Baker iz Studentskog odbora protiv nasilja
poput Ala Caponea kad je riječ o kartanju.
Tonk, vist, osmice.
Famozna si i nemaš pojma tko sam ja.
Otkud ti znaš što ja znam?
Led.
Tko je to?
Barikade na vratima…
razrezane gume.
Nije bilo izlaza.
Unutra su bacili zapaljive bombe.
Ljudi su počeli vrištati.
Napokon izađem.
Na tlu sam.
Neki bijelac…
uzeo je cijev
i udarao me
bez prestanka.
Žao mi je.
Zaboli nas što ti je žao!
Možda je to bio neki tvoj bratić ili ujak.
-Iz Brooklyna sam. -Čujete li ovo sranje?
-Otkud mi obitelj u Alabami? -Bijelac sere.
Tom nije takav.
Kladim se da ovo dvoje pohode
skupove o nenasilju dobrog pastora Martina.
Igrajmo se. Ja ću biti seljačina s Juga.
Prebit ću te tako jako da ti tijelo vrišti.
Prebit ću te kao oni Tyronea.
Dok ne počneš dozivati mamu.
Hej!
Zagovarao sam pasivni otpor prije nego što si se ti rodio.
-Mene udari. -Mogu se sâm braniti.
Pacifist se protivi uporabi nasilja, ali mora ga biti spreman primiti.
Ciljaj lijevu stranu.
Za desnu se pobrinuo neki policajac još 1942.
Simetrija.
Kad je King rekao „šic”, kako čujem,
samo si podvio rep i odnjihao bokovima.
Nevažan si.
Petak je navečer. Čuo sam i gore.
Onda, što ćeš učiniti?
Nije dosta što sam ponudio onom štemeru da me zvizne?
Mislim na zabavu.
Zabavu čine hrana, smijeh, mambo za latino ljubavnike.
Danas je gotovo izbila tučnjava. Prije nije bilo tako.
Sad je stalno tako.
Članovi smo srodnih udruga,
a svađamo se oko programa, slogana i pjesama.
-Znaš li tko pobjeđuje? -Ti ćeš mi reći.
Bull Connor u Birminghamu, Strom Thurmond u Senatu.
Dok mi pucamo, režimo i grizemo se.
I što ćeš učiniti?
Već imam posao.
Povremeno surađujem s Musteom još od…
Mrzi te jer imaš sve ono što on nema.
Šarm, strast, vražju živost!
Tome, nije mudro govoriti o nečemu što ne razumiješ.
Priznaj da si još uzrujan zbog onoga s dr. Kingom
pa tražiš svaku izliku, čak i posao koji mrziš,
da izbjegneš borbu do koje ti je stalo.
-Pametan si, ali ne znaš sve. -Imam pravo na mišljenje.
A kad je riječ o mom životu, prošlosti i, osobito, Martinu,
ja imam pravo reći: „Dosta!”
Koliko znam, to je nezakonito.
Koliko znam, i naša veza isto.
Sinula mi je ideja.
Želiš li mi opet biti asistent?
Naravno.
Daj mi mapu Randolph/Truman iz 1948. U onom je sanduku.
Prije 30 godina Gandhi je došao do mora,
uzeo šaku soli
i nadahnuo pokret koji je srušio carstvo.
Došlo je vrijeme da i mi učinimo isto.
Organizirat ćemo
najveći mirni prosvjed u povijesti ove nacije.
Koliko velik?
Sto tisuća ljudi.
On to ozbiljno?
Masovni dvodnevni prosvjed
tako moćan da zatvori Bijelu kuću i Capitol Hill.
Sudjelovat će anđeoski smutljivci poput vas
s idejama tako odvažnim i nadahnutim
da će sve udruge morati biti jedinstvene da ostvarimo cilj.
I zato govorite, vičite, preuzmite vodstvo!
A da u urede svih kongresnika i senatora pošaljemo
delegate crkve, radnika i boraca za građanska prava?
-I… -I?
Toliko njih da zakrčimo zakonodavstvo.
Napiši to na zid!
Ne. Nemoguće je uvježbati toliko učinkovitih lobista…
Ne zatiri ideju i prije začetka!
Bi li to mogli biti birači iz njihovih saveznih država
koji odbijaju otići dok ih ne saslušaju?
E to je suradnja!
-Napiši to na zid. -Zašto ne surađuješ kao Norm?
Pa… Daj, šuti!
-Netko sinoć nije išao kući. -Šuti.
Rachelle, koliko ljudi trebamo da opkolimo Bijelu kuću?
Koliko?
Oprosti, mislila sam da je vic.
-Želiš da to doznam? -Da!
Jer ćemo drugi dan opkoliti Bijelu kuću…
Nacrtaj Bijelu kuću.
…i pjevati predsjedniku.
Ne dam da me predsjednik otpravi odavde
Hajmo!
Otpravi odavde
Ne dam da me predsjednik otpravi odavde
-I dalje ću… -Hodati
I dalje ću govoriti
Hajmo!
Marširati u zemlju slobode
Gdje će ljudi spavati? Ondje nema mnogo hotela za crnce.
Što kažete na šatore? Mislim…
More šatora, tako nepregledno da ujedini cijeli pokret.
Daj mi to!
A kod Lincolnova spomenika pozornica
s koje ćemo čuti vođe svih organizacija za građanska prava.
Zašto samo vođe?
Još!
Nismo još završili.
Mnogo toga možemo učiniti.
-Prikupimo potpise. Poslije ćemo… -Da.
Ovo je odličan početak.
Trebali bismo to organizirati tako da svi…
ODREDITI JASNE ZAHTJEVE!
OPSADA ZAKONODAVNIH TIJELA!
Godine 1941. pozvao si na velik prosvjed
protiv diskriminacije u obrambenoj industriji pa otkazao.
Roosevelt je pristao na naše zahtjeve.
Kao i Truman 1948.
Predsjedničkom uredbom 9981 ukinuo je segregaciju u oružanim snagama.
Došlo je vrijeme za novu.
Ne, Bayarde.
Mogu sve organizirati.
Uključiti zajednicu, okupiti mlade.
Ali kad je riječ o staroj gardi…
-Royu? -Da, osobito o Royu.
Za njih sam izopćenik.
Trebam te.
Bayarde, ne mogu.
Doživi li Lucille još jedno ljeto…
Odajemo joj počast radeći isto što oduvijek radimo.
Ono što ste radili zajedno.
Što god Roy rekao ili učinio, moraš se suzdržati.
Nemam ništa protiv Roya. On ima nešto protiv mene.
Ali iz poštovanja prema tebi i cilju, sjedit ću u kutu i smješkati se.
Nakon što preplave glavni grad i opkole Bijelu kuću
tako da predsjednik SAD-a ne može ući ni izaći iz svog doma,
naši neustrašivi prosvjednici povukli bi se u šatore,
po cijelom parku National Mall.
Šefe, planirate li to sami izvesti?
Samo jedan čovjek može organizirati prosvjed takvih razmjera.
Bayarde.
Mislio sam da ste zauzeti služenjem…
To jest, spašavanjem bijelaca od bombe.
Idem kamo treba.
Ako se dobro sjećam, ovo vam je treći pokušaj.
-Da „pokušaj”! -Nešto ste rekli?
Ne bih „pokušajem” opisao djela čovjeka
koji je osobno zaslužan za integraciju u oružanim snagama
i obrambenoj industriji.
-Roy. -Da, Medgare.
Većina naših ljudi u Mississippiju nikad nije napustila svoje domove.
Prilika da marširaju s ljudima iz cijele zemlje…
Eto ga.
…omogućila bi im da shvate, ne samo da nisu sami…
On razumije.
…nego i da sudjeluju u borbi većoj nego što su i sanjali.
Hvala, brate Evers.
-Koliko mnoštvo očekujete? -Sto tisuća ljudi.
Ne, to je nemoguće.
G. Wilkins, to nije praktično.
Elias je iz Alabame. Terenski organizator.
Možete li to potkrijepiti činjenicama?
Prošli prosvjedi u Washingtonu.
Osam tisuća sufražetkinja 1913.
Ku Klux Klan, 25 000 pripadnika 1926.
I marš 42 000 veterana 1932. napali su suzavcem i tenkovima.
-Tko je vodio napad? -Vojska.
-Koje su rase bili veterani? -Bijele.
Bijeli momci.
Mladiću, činjenice su točne, ali ne i vaš osjećaj za povijest.
Te 42 000 ljudi marširale su na Washington u Velikoj depresiji.
Nakon što su služili domovini,
ostali su bez posla, doma i nisu mogli prehraniti obitelj.
Kad su ih napali jer su izašli na ulice,
svijet je svjedočio tomu.
Gandhi je porazio cijelo carstvo…
Molim vas, neka mu netko kaže da nismo u Indiji.
NAACP već desetljećima legalno vodi borbu,
a sad predlažete da 100 000 crnaca zauzme Washington.
-Jeste li razgovarali s Martinom? -Izgubio sam njegov broj i on moj.
Dr. King, koji nije izgubio moj broj,
shvatio je da je masovno lobiranje čista ludost.
Presuda u parnici Brown protiv Odbora kruna je ove organizacije.
No diljem Juga, dok spavaju, crna djeca umjesto snova vide natpise „samo bijelci”.
Računati na to da će sudovi ukinuti rasnu nejednakost?
To je ludost!
G. Randolph, vi ste velik čovjek,
ali kad je riječ o ovome,
NAACP odbija sudjelovati.
Sada kad je Roy jasno izrazio svoje političko stajalište…
Tvrdiš da si izgubio broj dr. Kinga?
Nađi ga.
„Kad pojedinac prosvjeduje
protiv društva koje mu uskraćuje dostojanstvo,
sâm čin prosvjeda vraća mu dostojanstvo.”
-Zašto citirate moju izjavu? -Vi ste nadahnuće.
Nadahnuće bez djelovanja gubi vrijednost.
Tko je to rekao?
Ja, upravo.
Slažem se s g. Eversom. Vaša ideja ima potencijala.
Bio bih rekao nešto, ali mislio sam da ne bih smio.
Niste smjeli izraziti potporu, ali ste smjeli kritizirati ideju?
Vaš marš je moguć bez NAACP-a, ali ne i bez dr. Kinga.
G. Wilkins to zna.
Elias Taylor.
Činilo se da ćete pitati.
Htio sam nešto pitati, ali ne to.
Upozorili su me.
Ako nešto želite reći, recite.
-Ne čine li to svi? -Ne.
Ne, ljudi su većinom skromni, oprezni, plašljivi.
Onda reci što sad misliš. Pusti oprez i strah.
Žena mi je u gradu do subote navečer.
G. Wilkins, on je…
G. Rustin. Claudia Taylor.
-Upoznali smo… -Davno.
Bila sam volonterka u vrijeme bojkota autobusa.
Vaše riječi uzdignule su mi duh.
Eliase! Jeste li se upoznali?
-Upravo. -Maloprije?
Elias koordinira akcije između središnjice i regionalnih podružnica
dok ne preuzme tatinu crkvu.
Takav poziv nosi velike svjetovne i nebeske nagrade.
Doista, nebeski poziv.
Jednom kad tata pristane, očekujem Lincoln poput mamina.
Nadam se da se uskoro vidimo. Možda na šabat.
Nažalost, ne. U subotu odlazim.
Ne bi li to bilo divno?
Čuvaj se.
Ti si moj asistent, ne gđa Rustin.
To jest, ako to još želiš.
Kad me Martin prvi put pozvao k sebi,
imao je oružje ispod naslonjača i čuvare na trijemu.
Razumljivo, s obzirom na prijetnje njemu i njegovoj obitelji.
Počeo sam mu govoriti o pasivnom otporu.
S vremenom je oružje nestalo.
Dakle, ti si zaslužan što g. King zastupa nenasilje?
Preko Isusa Krista, Gandhija, Thoreaua.
Vjerovao ti je.
Uvijek sam mu govorio istinu.
Oprostite. Votku s vodom.
Jesi li za Manhattan?
-Nakon dva bit ćeš kao nov! -Onda mi dajte tri.
Čovjek je astmatičar.
Jedva hoda i diše,
ali čim stane za propovjedaonicu, znaš da se bliži kraj svijeta.
-Gorjet ću u paklu. -Jer govoriš što misliš?
Jer ne poštujem čovjeka koji me primio u svoj dom i mrzi me.
I ja isto osjećam prema njemu.
Nevaljalče! Dobar si. Molim još jedan. Hoćeš li i ti?
Može.
Dakle, crkva…
Tvoj ili njezin san?
Oduvijek želim služiti Gospodinu.
-Tvoji su bili… -Kvekeri.
Moji roditelji…
Zapravo, djed i baka odgojili su me nakon što je njihova kći,
moja majka, otišla.
Dakle…
Glasine o tebi i dr. Kingu…
Ružna laž Adama Claytona Powella s ciljem da spriječi planirani prosvjed.
Prijetio je da će laž podijeliti s novinarima.
Odgovorio sam na Martinov blef i dao ostavku.
Prihvatio ju je i time prekinuo moju vezu s pokretom.
Vlč. Powell uskoro je postao predsjednik Kongresnog odbora za obrazovanje i rad.
Ne boj se
ovdje
u ovo doba.
Usade ti to čim se rodiš.
Drže te manje vrijednim pa moraš biti bolji.
-Da. -Budi šarmantan, savršen, pristojan.
Tiranski okovi crnačke uglednosti.
Kad sam mami Rustin rekao da više volim plesati s dečkima nego s curama, rekla je:
„Što da radim s tom informacijom?”
A onda je rekla: „Onda valjda tako i trebaš.”
Kad Martin govori, ne suzdržava se.
To ljudi osjete kad ga čuju.
Istinu.
Dakle, reci mi,
Eliase Tayloru,
kako možeš propovijedati spasenje, a ne želiš spasiti sebe?
Kako možeš govoriti o ljubavi, kad ti je srce odvojeno od tijela?
Kad je Roy rekao:
„Eliase, možeš li potkrijepiti tu tvrdnju?”,
a ti si izvukao papir,
nadam se da nisi očekivao da ću…
Nauči me da se ne bojim.
Laku noć.
Gospode, ne.
Sram bilo vlč. Kinga!
Poslao je jadnu djecu da marširaju ulicama Birminghama?
Čovjek u odori pusti oštre pse i otvori vodeni top na nevine ljude,
a prvo što tebi padne na pamet je:
„Sram bilo vlč. Kinga”?
Bayarde, nema potrebe…
Vidiš to i pomisliš: „Jadni ti crnci s Juga.”
Ne shvaćaš da su itekako snažni
jer su danas otkrili hrabrost za koju nisu ni znali.
-Kakvu ti nikad nećeš! -Bayarde…
Sjediš za tim stolom već više od 30 godina
i uvjeravaš se da si predan spašavanju svijeta.
Ali predan si samo svojoj sigurnosti i osjećaju nadmoći.
Bayarde, dosta!
Napadaš Jima zbog boje kože…
Ne napadam Jima zbog boje kože.
Napadam Jima jer je arogantan i neinformiran.
A to što je pritom i bijelac, to je između njega i dragog Boga.
Svaki dan zaboravljamo svoje različitosti
da bismo zajedno stvorili humaniji svijet.
Svijet mi ne dopušta da zaboravim svoju različitost.
Kad bih i mogao, ne bih želio. Ne danas.
Ne danas.
Što radiš? Kamo ideš?
Bayarde, ostani ovdje gdje te mogu zaštititi
od svijeta i od tebe samoga.
Izuzetno si vješt i nadasve inteligentan.
Ali dok ne priznaš da si ljut što su te roditelji napustili,
zbog čega si postao homoseksualac, da povrijediš njih i sebe,
nećeš biti uistinu potpun. Shvaćaš li?
Ni kao čovjek ni kao osoba koja želi spasiti svijet.
G. Muste, jeste li kad bili u crnačkoj crkvi?
Bezbroj puta.
Kao kveker, nikad nisam vidio ništa slično.
Pljeskanje, pjevanje, vika.
Osjetio sam golem bijes.
I zato, umjesto da ostanem i kažem nešto što bih mogao požaliti,
otići ću.
A ove nedjelje…
otići ću u crkvu.
Onaj mladi propovjednik koji radi za Roya?
Čujem da je tako zgodan da je i Bog zaplakao.
Nemam pojma o čemu ili kome govoriš.
A onaj drugi? Kako se zove? Onaj blijedi. Tom.
-Taj ti je više po ukusu? -Privlači me ljepota.
Crnac, bijelac, nije bitno. Sve dok je strastven i pametan.
Zašto su svi tako opsjednuti time što radim i s kime?
Samo se pitam zašto ti je toliko trebalo da me nazoveš.
Zato, draga gđice Baker, što nonšalantno postavljate pitanja
koja čovjeku zadiru u dušu.
-Zašto nisi u autobusu za Atlantu? -Jer me nije briga.
Osim toga, dr. Kingu dobro ide.
Albany, Georgia.
-Tebi je to dobro? -Tko bi pokušao integrirati cijeli grad?
Moraš imati točno određen cilj. Zalogajnicu ili bojkot autobusa.
Šerif Pritchett potkopao je svaki Martinov medijski potez.
Zato borbe za građanska prava nema na naslovnicama New York Timesa.
Mislila sam da te nije briga.
Naravno, stalo mi je do borbe. Ali do Corette i djece još više.
-Samo se javi. -Da?
Ella, uključi televizor.
Što? Dobro.
…gdje nema pravnog lijeka.
Zadovoljština se traži na ulicama, u demonstracijama i prosvjedima,
koji stvaraju napetost i prijete nasiljem
i gubitkom života.
Stoga se kao zemlja i nacija suočavamo s krizom morala.
Sljedeći tjedan zatražit ću od Kongresa da poduzme mjere.
Da se u ovom stoljeću u potpunosti obveže
i potvrdi da rasnim razlikama nema mjesta
u životu i zakonima SAD-a.
Savezna…
Martin i ti pojedinačno ste dobri.
Ali zajedno žarite i palite.
-Treba te… -Ne mogu.
…da mu pomogneš odlučiti što dalje, a ti trebaš njega da marš bude nacionalan.
I da se nisi izvlačio na vražji posao!
Danas sam dao otkaz, uzeo dopust ili nešto takvo.
Dobro.
Bio si zarobljen poput morskog psa u čaši.
Ni načas nisam povjerovala u Powellovu laž,
ali uvjerena sam da je vidio kakvu moć Martin i ti imate
i osjetio se ugroženim.
Svi se tako osjećaju.
Ali ova zemlja
uvijek nas iznova iznevjeri.
No unatoč tomu, svaki dan praštamo boreći se za pravdu.
Ali ti ne možeš oprostiti Martinu što te jedanput iznevjerio?
Nova je generacija nemirna i bijesna.
Želiš da se u bijesu prolije krv?
Krv naše djece?
Ili ćeš ga iskoristiti u suradnji s Martinom za našu slobodu?
Idi.
Idi i pomiri se s prijateljem.
Na frekvenciji ste 1510 na samom jugu Dixielanda.
Ja sam John R. Slušate WLAC, centar soula. Nashville, Tennessee.
Radiopostaja osiguravajućeg društva Life and Casualty.
Ne diraj tog crnčugu.
Idi otraga.
Pomaknem li se, ovo dijete nikad neće znati da se događa nepravda.
Ne opirem se.
Ne…
UBOJSTVO CRNAČKOG VOĐE UBIJEN MEDGAR EVERS
JFK ZGROŽEN „BARBARSKIM ČINOM”
SAMO ZA OBOJENE
-Bayarde. Zaboga! -Coretta.
Tako mi svega!
-Kad si stigao u grad? -Prije manje od sata.
Da te vidim!
-Da ja vidim tebe! -Moraš ostati na večeri.
Radije pitaj gazdu kuće.
Molim te! Ne može biti gazda ako nema robove.
A ovdje nema ni jednog ni drugog. Moraš vidjeti djecu.
Uspio sam! Gle, uspio sam!
-Šuti. -Dakle, Madame Coloratura.
Carnegie Hall?
-Znam ljude koji znaju ljude. -Nema ni deset minuta da si došao.
Ovo moje svjetlo malo
Neka svijetli jarko
Ovo moje svjetlo malo
Neka svijetli jarko
Ovo moje svjetlo malo
Neka svijetli jarko
Neka svijetli
To!
-Kamo god pođem ja -Pođem ja
Neka sja
Kamo god pođem ja
Dobro.
Neka sja
Tvoj mikrofon. Izvoli.
Kamo god pođem ja
Neka sja
Neka sja, neka sja, neka sja
-Tako treba. Hajde! -Isus je svjetlost moja
Isus je svjetlost moja
Neka sja
Isus je svjetlost moja
Neka sja
-To! -Hajde, Bernice.
Isus je svjetlost moja
Hvala.
Neka sja
Neka sja, neka sja
Fortissimo! To znači glasno!
Neka sja
Bravo!
-Bravo, ujače Bayarde! -Da!
Dakle… Brat Medgar.
Nemam riječi.
Što kažeš na Kennedyjev govor?
Proračunat, oprezan.
Koji sat poslije ustrijelili su Medgara.
Tvoj marš je ambiciozan.
Ako ne pokažemo snagu i jedinstvo, Kennedy će postupiti isto kao svi.
Gurat će zakon koji mora podbaciti.
Nije mi bilo lako doći ovamo.
No što bismo sve mogli postići ovim maršem!
Imao bi monumentalan utjecaj, drastično promijenio živote.
Snovi, vizije i neostvarene nade naših predaka…
Kad smo se upoznali…
Sjećam se da sam nazvao Corrie i rekao da je taj Rustin malo udaren u glavu.
Tek sam poslije doista shvatio
da to nije ni blizu „malo”.
Nedostajao si mi, prijatelju.
I ti meni.
Južnjački demokrati najesen će trančirati Kennedyjev zakon. Imamo…
Dva mjeseca da organiziramo najveći mirni prosvjed u povijesti.
Nemamo vremena ni za što drugo.
Na primjer?
Da podlegnemo ucjenama, insinuacijama i lažima,
kojih će sigurno biti ako i kad najavimo marš.
Što je s onim što je istina o tebi?
Ne mogu sakriti ono što vidiš.
Ali kunem ti se,
neće biti…
incidenata.
Dakle, prosvjed epskih razmjera u glavnom gradu
organiziramo u osam do deset tjedana
bez pomoći NAACP-a.
Čini se da će biti vraški zabavno.
Jednom si rekao:
„Uvijek je pravo vrijeme da se postupi ispravno.”
Pozivamo na nenasilan,
miran marš na Washington.
To!
Kanimo doći ne nas stotine ni tisuće,
nego stotine tisuća.
Sada kad je dr. King javno podržao marš,
g. Wilkins ne može ga napasti.
Zato će napasti tebe.
Brate Rustine!
Cleve! Otkud ti ovdje?
Kad sam čuo za Royev mali napad,
došao sam pružiti potporu, moralnu i druge vrste.
Norme. Tome.
Ovo je nepokorivi Cleve Robinson, sindikalni vođa Okruga 65.
I novi predsjednik administrativnog odbora marša.
I naš prvi donator.
Kao da nikad nisu vidjeli ponosne crnce.
„Slavna će to bitka biti kada kucne čas da se borimo za svoj narod i svoju rasu!”
Crna gospodo i Tome, idemo li?
Shvaćam da se proračun od 65 000 dolara čini prevelikim…
Šefe, priča se da marš planirate održati ovog ljeta.
-Prerano. -Dok smo pod dojmom užasa u Birminghamu.
-Bayard me uvjerava da je… -Neka govori!
Moramo iskoristiti trenutak!
-Bayarde, ako smijem. -Znate li…
Bayarde!
Martine.
Čuli smo da je predsjednik na nacionalnoj televiziji objavio
da kani u Kongres poslati prijedlog zakona.
Prema mojoj procjeni,
da bi ga južnjački segregacionisti prihvatili,
predsjednik mora imati inteligenciju, političku mudrost i strast.
Prvo dvoje Kennedy ima u izobilju, ali treće ne.
Ne u kontekstu građanskih prava.
Da on ne bi popustio,
ni mi ne smijemo popustiti u predanosti svojoj zemlji i rasi.
To je razlog zašto sada organiziramo
ovaj nevjerojatni, ali neophodni pothvat.
-Ne bih to bolje rekao. -Tko su svi ovi ljudi?
Ti, ti, ti i ti, ostanite.
Svi ostali, van!
Ja sam predsjednik administrativnog odbora
i zasad jedini donator marša.
Hvala lijepa. Van!
Samo naprijed! Ispišite se iz povijesti.
-Hajde. -Radije bih da ne sudjelujete.
Vi razmetljivi, parazitski kurvini sinovi!
-Izbacujete me? -Cleve!
-Majku vam vašu! -Cleve.
Shvaćaš li što se upravo događa?
Pretpostavljam da Roy govori protiv mene.
Moramo se zapitati
želimo li da taj čovjek postane simbol marša na Washington.
-John Lewis i Šef će me braniti. -Bio je u Savezu mladih komunista.
Davno ih se odrekao.
-U zatvoru jer nije htio u vojsku. -Moralni razlozi, ne kukavština.
Ali Roy će inzistirati.
Na takvu je glasu da je laka meta, kao i zbog manirizma.
A kad ga bijeli tisak i vlasti uzmu na zub, a hoće,
svi za ovim stolom
postat će mete zbog njega.
Šefe?
Koji je datum strateški mudar za marš?
-Trebamo najmanje osam tjedana. -Ponedjeljak, 26. kolovoza.
Ponedjeljak ne odgovara protestantima, a petak židovima.
Oprostite, što se dogodilo?
-Izglasali su Bayardovu smjenu. -Majku mu!
Kao novi direktor imenovao sam ga svojim zamjenikom
i predao mu sve ovlasti.
Mogu me zvati i čistačem, što se mene tiče!
Vi ste vrlo pametan crnac.
Na posao, prijatelju.
Hajde.
Idemo.
Svjetla.
Naši novi uredi!
Treći kat je neuporabljiv pa ćemo se svi ugurati ovdje.
Prljavo je.
Izvoli.
Ovamo.
Naša soba za sastanke.
Rachelle, ti si zadužena za prijevoz.
Za 100 000 ljudi? Ne znam ni voziti.
Norme, putovat ćeš od grada do grada, skupljati sredstva i širiti glas.
Koliki mi je proračun?
Ovim ćeš stići u prvi grad, gdje ćeš skupiti sredstva za sljedeći.
Moj ured.
Blizu stuba i ulaznih vrata? Je li to mudro?
Pozdravimo ženu koju ne treba predstavljati.
Dr. Anna Hedgeman.
Dr. Hedgeman ponudila se da vodi komunikaciju s vjerskim organizacijama.
Tome. Eleanore.
Nadzirat ćete sve pisane dokumente.
Prvo, poziv na sastanak 2. srpnja
s vođama šest velikih organizacija za građanska prava.
Koliko predimenzioniranih šešira za predimenzionirane glave!
Trebamo njihovo članstvo i resurse.
-Courtney? -Da?
Idemo u Washington.
-Tome? -Da?
Ti ćeš živjeti sa mnom. Pazi da budem fokusiran i ne upadam u nevolje.
To smo već pokušali. Ne ide.
Ljudi!
Kad se sutra vratim iz Washingtona,
ova rupa mora biti u funkciji.
Moraš osjetiti strahopoštovanje.
Poželiš vjerovati.
Zamjenik direktora Marša na Washington za posao i slobodu.
Šef policije Wells.
G. Caldwell, zamjenici Walden, Cowell i Barnes.
-Tko radi u Nacionalnim parkovima? -Nitko.
Ako se ne varam, oni upravljaju parkom National Mall.
Tako je.
Šefe policije Wells, za malo manje od sedam tjedana
povijesni dvodnevni događaj…
Jednodnevni. Neće trajati dva dana.
Tko to kaže?
G. Wilkins iz NAACP-a slaže se da treba trajati jedan dan.
Pretpostavljam da ne radite za g. Wilkinsa.
Ne, ne radim.
Pa, ni ja.
Zato ne shvaćam zašto ga spominjete.
-G. Rustin… -No zanima me za koga radite.
Najbolje bi bilo da vi odgovarate na naša pitanja, ne mi na vaša.
Smatram da je slobodna razmjena informacija i ideja još bolja.
Kad organizirate događaj u svom parku, pokušat ćemo. Ali ovo je naš park.
Vaš park? Nije li ovo nacionalni park, dvorište Amerike…
-Budući da povisujete ton… -Ne povisujem ton.
Radije biste postavljali barikade nego tražili rješenje.
Osoba s kojom moram razgovarati nije ni došla.
Ne možemo podržati vaše okupljanje. Gospodo.
Kamo idete?
Gospodine, to nije okupljanje. To je čin građanskog neposluha
koji odobravaju neki od najistaknutijih umova u zemlji.
I trajat će dva dana!
…polazi za Boston s kolodvora Union…
Martine, još od Tennesseeja, kad su mi ona dva policajca promijenila lični opis,
nisam doživio tako otvoreno nepoštovanje.
Imali su samo jedan cilj. Pobrinuti se da sastanak propadne.
Kažeš da je spomenuo Roya.
Da. Ali bilo je jasno da prima naredbe od nekoga na višem položaju.
Predsjednika i njegova brata ministra pravosuđa?
Ili od Hoovera i FBI-a?
Od svih njih.
Martine?
Corrie me zove na večeru.
Čujemo se sutra.
Zagrli je.
Halo?
Oprosti.
Oprosti. Uđi.
Sâm si?
Uz Mahaliju, nikad!
Piće?
-Ne, trebao bih ići spavati. -Ne.
-Svejedno sam ti natočio. -Bayarde…
Laku noć.
Da, ovdje Michelle Harwood.
Marš na Washington. Michelle Harwood. Izvolite?
Da, ovdje Michelle Harwood.
Louisville 50?
-Ovdje Michelle Harwood. -Tko je Michelle Harwood?
To su svi zaduženi za prijevoz.
Jednostavnije je kad nazovu. Bayardova ideja.
Da, ovdje Michelle Harwood.
Predsjednik je stalno govorio, uglavnom o sebi.
Da će mu zakon propasti pođe li nešto po zlu na maršu.
I čemu prosvjed pred Bijelom kućom nakon njegova govora i prijedloga zakona?
-Kako je Roy reagirao? -Uglavnom je kimao.
-Whitney i Jim? -Gledali su Martina, koji je slušao.
-A predsjednikov brat… -Bio je i ministar pravosuđa?
Ponavljao je da bismo trebali sve otkazati.
To se dogodilo u Ovalnom uredu?
Prije tri dana.
Primio sam zabrinuto pismo od senatora Douglasa.
-I ja, od senatora Humphreyja. -I ja, od senatora Harta.
-O čemu? -O zahodima.
-Ne pomažu li nam iz Parkova? -Ne.
Zato predlažem da se marš poveže sa sindikatima.
AFL-CIO, UAW…
I jedni i drugi su protiv dvodnevnog…
U vijeću ste AFL-a.
Nisam siguran što misli Meany, ali Reuther je za jednodnevni marš.
-I neće Bijelu kuću. -Da! Mora trajati jedan dan.
-Ne! -Izbacimo Bijelu kuću.
Htjeli ste me otpustiti. Želite da marš propadne!
Mislite da sam se jednog dana probudio i rekao:
„Organizirajmo najveći marš u povijesti. Angažirajmo kvekera komunista Rustina”?
Ne, nisam.
Ali kad smo se uključili, sudjelujemo do kraja.
Prihvatite li neizbježno odmah,
a ne kad vas financije prisile,
to bi odavalo dojam snage i jedinstva.
To je strateško razmišljanje.
Čini se da bi to umanjilo sve za što smo se borili…
Da, upravo tako!
Dvodnevni prosvjed pokazao bi da ne kanimo odustati ni povući se.
-Popustiš li Royu… -Ni slučajno!
Bayarde, imaš Šefa, mene, dr. Hedgeman i Jima.
Neugodan savez, znam, ali ipak je savez.
Ako ne tražim da riskiraju uhićenje pred Bijelom kućom
ili da spavaju u šatorima, pridobila bih više kongregacija.
-Nema lobiranja u Kongresu? -Ni Bijele kuće?
-Ni šatora u Mallu? -Ovo se pretvara u piknik.
Prvi dan kad smo zapisivali ideje na zid…
Shvati koliko smo razočarani.
Želim li ja ovo? Ne.
Ali ako želimo da dođe 100 000 ljudi, trebamo pomoć.
Da pridobijemo sindikate i njihov novac, moramo nešto promijeniti.
Da sestre Dorie i Joyce odu u Westchester
ili na Upper East Side,
znam da bi se vratile s novcem za tri autobusa, a ne jedan.
Isto kao i vi, Eleanore, Tome i Charlene.
Predani smo tomu da promijenimo putanju ove zemlje prema slobodi.
To je na kocki.
Ništa manje.
Ispričat ću vam o svom odrastanju u Hattiesburgu.
Kao mala u Mississippiju…
Bez obzira na inteligenciju…
…uvijek na vjeronauk.
…rekli su da neću ostvariti snove.
-Zbog svog izgleda. -Zbog boje kože.
Još jedan autobus!
PRIDRUŽITE SE MARŠU ZA SLOBODU!
GRAĐANSKA PRAVA SADA!
Sve dok su crni radnici potplaćeni i žive u lošim uvjetima,
bit će ugrožena sudbina svih radnika.
Otac mi je bio predsjednik Sindikata radnika u prijevozu 101.
-Brooklyn! -Brooklyn!
Bedževi za Marš na Washington!
Samo 25 centa, brate. 25 centa! Hvala.
Za emancipaciju naše rase!
Samo 25 centa. Svakako dođite!
Sestro, 25 centa. 25 centa!
Upravo nam je sinula sjajna ideja.
DOBROTVORNI KONCERT 23. KOLOVOZA 1963.
MARŠ NA WASHINGTON ZA POSAO I SLOBODU
-Pet tisuća! -Pet tisuća dolara.
Mahalia Jackson pjeva 28. kolovoza. Sloboda će zasjati!
Sloboda nikad nije bila besplatna.
Nastavit ćemo marširati, boriti se i nećemo prestati.
MARŠ NA WASHINGTON ZA POSAO I SLOBODU
SVETA CRKVA ISKUPLJENJA
Bog želi da znate da ste voljeni.
-Da. Hvala Bogu. -Da.
Kada te primi u svoje naručje,
tvoji strahovi blijede.
Svojim ti dodirom govori…
Slava Bogu!
…da nisi sâm.
-Nisi sâm. -Hvala.
Ako si prije osjećao beznađe…
Da!
…sad si snažan.
Gdje je nekoć bila sumnja…
-Amen! Slava Bogu! -…sad se osjećaš hrabro i živo.
Jer znaš.
-Amen! -Da, znaš.
Znaš!
Znaš
svim svojim srcem
da si dijete Božje.
Da imaš pravo voljeti i biti voljen.
-Da! -Neka kongregacija kaže „amen”.
Amen!
-Tome! -Da?
Na stolu je pozivnica za marš. Dr. Anna me zamolila da je napišem. Grozno pišem.
Neka policajac Johnson iz Čuvara New Yorka dođe sljedeći tjedan.
Osim što je FBI parkiran ispred, pazi što govoriš preko telefona.
Imam osjećaj da nas prisluškuju svi Kennedyji.
Idemo! Hajde. Idemo, svi!
Pokret!
Ulazite!
Hajmo!
G. Rustin?
Čekao sam te ispred.
Kad je došla policija,
navukli su zastore i sve ih okupili kao pse.
Čemu kamere?
Policija katkad dojavi novinarima kad planira raciju.
Imam ženu.
I roditelje, šestero braće i sestara, kongregaciju.
Što da sam ušao? Gotovo i jesam.
-Gdje si bio? -Kasnio sam, hvala Bogu.
Ili je Božje upozorenje.
Mama Rustin rekla mi je
da se trebam družiti samo s onima koji mogu izgubiti isto koliko i ja.
Bit ćemo oprezniji.
Moram ići. Ja…
Eliase.
Koliko otprilike ima Čuvara?
-Ima 1100 crnih njujorških policajaca. -Jedini ste policajci kojima vjerujem.
Trebat ću vas sve do jednog u Washingtonu, ali bez oružja.
I da mislim da je to pametno, a ne mislim,
po zakonu New Yorka moramo nositi oružje 24 sata na dan.
Onda ćemo morati promijeniti zakon.
Hvala lijepa što ste došli.
Senator Strom Thurmond danas je u Senatu iznio sljedeće tvrdnje.
Čujemo se.
Zloglasna povezanost dr. Kinga s komunistima i agitatorima
bila je pomno čuvana tajna.
Eleanore.
-Dosad. -Nazovi gradonačelnika Wagnera.
G. Bayard Rustin, osim što je najbliži savjetnik g. Kinga,
također je i komunist.
Ovaj marš organizira Komunistička stranka.
Tome, trebat će nam tri objave za medije.
Od čiste ljutnje do sumnje u psihičko zdravlje
ne baš omiljenog senatora iz Južne Karoline.
Kako se zove ona novinarka Washington Posta?
-McNair? -Susanna McBee?
-Zove dr. King. -Hvala. Javit ću se u uredu.
Razgovarat ću samo s njom od novinara.
Neka me gradonačelnik Wagner nazove.
Srećom, Royev animozitet prema tebi
zasjenjuje čista mržnja koju osjeća prema Stromu Thurmondu.
Zasad smo sigurni, prijatelju.
Hvala, prijatelju.
Prva objava za medije.
Prije mnogo godina
kad sam u Pasadeni držao govore za Društvo pomirenja…
Je li ovo ured slavnog Bayarda Rustina?
Dovršit ću ostale dvije.
-Razmišljao sam. -O čemu?
O riječima mame Rustin.
Da se trebaš družiti samo s onima koji mogu izgubiti isto koliko i ti.
A tko bi to mogao biti?
Što misliš?
Dalje piše o tvojoj predanosti pravdi i miru i naziva te junakom.
To!
Dosta. Maknimo to.
Sinoć sam razmišljao o maršu.
Moramo osigurati štandove s lecima
da svi koji dođu autima znaju kamo da idu u Washingtonu.
Malo je poslije jedan sat.
Rano je.
Laku noć svima.
Idite.
-Blydene. -G. Rustin.
Gnjavio sam gradonačelnika zbog projekta.
Danas me nazvao i pristao. Od sljedećeg tjedna…
Pođite sa mnom na treći kat.
Ne primam naredbe od vražjih čiča Tomova!
Mislite da ste face jer imate značke!
Koliko je crnja poginulo zbog tih znački?
Dobro.
Dobro, diši.
Kad vide nasilnika,
neka se kreću i rade kao jedno.
Ako želimo društvo mira,
takvo društvo ne možemo ostvariti nasiljem.
Oružje ćete ostaviti kod kuće.
Nosit ćete bijelu traku oko ruke za raspoznavanje, bijelu kapu i zviždaljku.
Vaš je zadatak
stvoriti ozračje mira, kojem će svi svjedočiti i slijediti ga.
Bog vas blagoslovio.
-Bravo. -Dobro.
Ovo…
Hvala.
Moj prijatelj Elias Taylor iz NAACP-a.
-Hvala. -Bravo.
-Čuvajte se.
Hvala. Elias Taylor.
Elizabetanske pjesme i crnačka duhovna glazba. Pjevao si?
U dvije pjesme i svirao lutnju.
Takvih kao ti nema u Alabami.
Ni igdje drugdje.
-Zaboga! Ne. -Da.
Tome!
Tom boravi ovdje do marša.
-Nisi li s Eleanore… -Otkazali smo.
-Sigurno si… -Ne, dobro sam.
-Eliase, oženjen si? -Tome…
Pohađao si Howard? Neki crnci mogu proći kao bijelci.
-Sretno s obratnim. -Molim vas!
Kad sam imao 16, doveo sam prijatelja crnca na večeru.
Otac nije dopustio „tom momku” da sjedne za njegov stol.
I to je bio kraj priče.
S prijateljem?
S mojom obitelji. Odselio sam se i otad živim sâm.
Ondje odakle sam ja ostajemo uz svoju obitelj…
bez obzira na sve.
Eliase.
Stalo mi je do njega.
Do koga ti nije stalo?
Sigurno ima neki doktorand na Columbiji
ili mladi aktivist s Fiska.
Odvedi ih obojicu u onaj bar na Osmoj aveniji
pa ih zabavljaj pričama o Gandhiju i Kingu.
A kad ti bude zgodno… Pardon, kada ti njihovi osjećaji postanu nezgodni,
prijeđi na sljedećeg.
Ali ovaj si put pao na nekoga
tko ti očito ne može uzvratiti osjećaje.
A sve ovo vrijeme ja…
Ja…
Trebamo još stolica. Mora stati cijeli tim.
-A telefoni? -Smjesta!
Bayarde.
Stigao je Royev gost.
Što smjeraju?
Uskoro ćemo doznati.
S trojicom novih vjerskih vođa i g. Reutherom iz UAW-a,
Velika šestorka sad je Velika desetorka.
Budući da će ovo vjerojatno biti jedan od posljednji sastanaka prije marša…
G. Randolph, imam pitanje za zamjenika direktora.
Kao što rekoh, ovo je…
G. Rustin, volite li svoj posao, ovaj marš?
Svim srcem.
Što bi bilo da, čisto hipotetski,
postoji netko povezan s ovom vašom krasnom organizacijom
tko samom svojom prisutnošću
ugrožava i šteti cilju do kojeg vam je stalo?
Netko čiju bi političku i drugu prošlost,
samu bit i osobnost
moćnici mogli iskoristiti da teško naštete ne samo maršu,
nego bi osveta onih na vlasti
vrlo lako mogla unazaditi borbu za rasnu pravdu u ovoj zemlji
za dobrih deset, 15 godina.
Biste li zadržali tu osobu na položaju?
Ili bi vas osjećaj dužnosti prema cilju za koji se borite primorao
da otjerate nju ili njega?
Hipotetski govoreći…
otjerao bih tu osobu.
Osim ako nije riječ o meni.
Julia i Janifer Rustin odgojili su me da se ne hvališem.
No budući da nitko ovdje… Blydene, jesi li ti kveker?
-Ne, kvragu! -Neka oni kažu.
Norme, koliko imamo postaja za prvu pomoć?
Dvadeset dvije. Vodit će ih uglavnom crni liječnici.
-Voda? -Šest cisterna od 5678 litara.
Dovoljno da 27 prijenosnih spremnika radi cijeli dan.
Prijevoz?
Unajmili smo ukupno 2220 autobusa.
CORE Sjeverna Karolina, 11. SNCC Mississippi, 7.
-A crkva vlč. Powella? -Unajmili su pet.
Mogu navesti po državama, ali… Joyce?
Četrdeset Vlakova slobode i, zahvaljujući UAW-u, šest letova
za radnike iz Chicaga, Grand Rapidsa, Flinta, Detroita,
Syracusea, Rochestera i New Yorka.
Također, na zahtjev g. Rustina,
gradonačelnik je odobrio vozni red podzemne u 5 h kao u prometnoj gužvi
da putnici stignu na autobuse u 6 h na dan marša.
-Tko su Čuvari? -Bratstvo crnih policajaca New Yorka.
Koliko će ih osiguravati siguran i miran marš u Washingtonu?
Više od tisuću.
-Zahodi? -292.
I najam aviona za slavne poput Harryja Belafontea, Marlona Branda,
Jamesa Baldwina, Charltona Hestona…
Mojsije!
Diahann Carroll, Sammy Davis ml., Lena Horne i Burt Lancaster
također dolaze.
Sve smo to postigli za sedam tjedana.
I zato nikad ne bih otjerao sebe.
Bravo!
To!
Kako ste uspjeli tako brzo postići toliko toga?
Radeći svaki dan 12 do 15 sati na dan i zbog Bayarda.
Šefe, dr. Hedgeman, je li vam kad u glavi zapela neka riječ
i niste je mogli izbaciti?
Što sad?
Dok su Bayard i Rustinette izvodili svoju reviju,
nisam mogao iz glave izbaciti Pasadenu.
-Martine, bili ste ondje? -Zašto pitate?
A vi, zamjeniče direktora?
Jeste li kad bili u Pasadeni?
Ne sjećate se?
Posve slučajno imam…
-Gdje je ta vražja stvar? -Dosta mi je ovoga.
Dosta!
Kad pogledam ovaj program,
ne vidim ni jedno žensko ime.
Nema Elle Baker, Diane Nash,
Dorothy Height ni Glorije Richardson,
Myrlie Evers, Rose Parks.
Nema, nema, nema.
Ispravite me ako griješim,
ali na početku smo odlučili da će govoriti samo vođe organizacija koje sudjeluju.
-Gdje je moje ime? -Ne uključujući političare.
Ja sam više od političara.
Pođite do Sedme avenije i 125. ulice
i pitajte ljude tko je Adam Clayton Powell…
Dr. Hedgeman, ako smijem, predlažem
da se ponovno okupimo kad nađemo rješenje.
Dobro. Vratimo se na ono što sam govorio…
Vi ste ovdje gost. Ne možete neprestano…
Molim vas, zavirite u pretinac…
-Adame! -Možda si glavni crnac na Jugu…
Kongresniče Powell!
Krenuli smo dalje!
Sastanak je završen.
Samo hrabro!
'Večer, špijo.
-Reci g. Hooveru… -G. Rustin.
Tko je to?
Claudia.
Eliasova žena.
Da.
Kako ste?
Hvala na pitanju.
Imam dobru vijest.
Moj otac je odlučio službeno predati kongregaciju mom mužu.
To je doista divno.
Drago mi je što tako mislite.
Biste li mogli reći mom mužu
da je vrijeme da se vrati kući
na put koji je Gospodin odredio?
Gđo Taylor…
Hvala vam na vremenu.
Na pretjerano mnogo vremena koje ste posvetili Eliasu.
Ali s time je gotovo.
Claudia…
Vjerujete li u Eliasov potencijal?
Znam njegova ograničenja.
Šefe policije Wells.
G. Rustin.
Moj suradnik dijeli kartu
s lokacijama ključnima za organizaciju.
Voda, izgubljeno i nađeno.
Sa zadovoljstvom mogu reći da će doći više od tisuću policajaca iz New Yorka.
Čuvari su usvojili načela i praksu pasivnog otpora
te neće biti naoružani.
Prvi put od prohibicije bit će zatvorene sve trgovine alkoholnim pićem.
Otkazani su svi elektivni operativni zahvati.
Kongresnici su rekli zaposlenicama da ne izlaze.
Zašto?
Jer će u gradu biti mnogo ljudi, muškaraca moje boje kože?
Kad sam prošli put upalio TV,
vidio sam kako čopor bijelih huligana napada crnce u zalogajnici,
a bijeli policajac naređuje da otvore vodene topove na djecu.
No ne bi bilo pošteno kriviti sve za djela nekolicine.
Zapravo, to bi bio rasizam.
Vas dvojica ste zacijelo inženjeri koje sam tražio.
Jesmo.
Na dan vašeg marša mobilizirali smo sve policijske snage Washingtona.
I 500 rezervista, 2500 pripadnika nacionalne garde,
četiri tisuće pripadnika vojske
i još 19 000 vojnika po nalogu Pentagona.
Nadam se da ćete im dati posla
jer ovdje neće biti potrebni.
Tko god je u izravnom kontaktu s g. Hooverom
neka mu kaže da će 28. kolovoza
crni, bijeli, mladi, stari, bogati, radnici, siromasi
doći u Washington,
a on to nikako ne može spriječiti.
Trebam ozvučenje koje će omogućiti
da nekoga tko govori ovdje čuju sve do onoga kraja.
Jer ozvučenje pretvara mnoštvo u publiku.
Junakinje će ustajati jedna po jedna,
a Šef će govoriti svjetini o njihovim velikim djelima.
-Vidjet ćemo ih, ali ne i čuti. -Mogu same napisati tekst.
Uz dužno poštovanje, g. Randolph, trebala bi ih predstaviti žena.
I ne pitajte me za preporuke jer su mi mnoge žene javile
da neće sudjelovati u maršu.
Šteta što to čujem.
Šteta je, gospodine,
što su ih okolnosti navele na tu odluku.
Bayarde, što ima novo u Washingtonu?
Trebamo 16 000 do 20 000 dolara za ozvučenje.
Koliko ljudi dolazi?
-Rachelle? -Posljednja procjena je 88 000.
Bude li i za jednu osobu manje od 100 000…
Zanimljivo, ovih dana kongresnik Powell moli me da govori na maršu.
Znate li zašto?
Teta Bess priprema roštilj.
-Teta Bess? -Nitko nema tetu Bess.
Teta Wilhelmina, teta Clarissa, teta…
Ja imam tetu Bess! Dvadeset gostiju potvrdilo je dolazak.
Kad rođaci pozovu rođake, a susjedi susjede,
teta Bess morat će kuhati za najmanje 50 ljudi.
Zamjeniče direktora, vi morate nakuhati za 200 000 ljudi.
Pazite što vam kažem.
Bravo!
Kartice s prisegom.
Bilo bi malo neugodno prositi donacije na dan marša.
„Svečano prisežem predanost borbi za građanska prava.
Prisežem srcem, umom i tijelom,
bezrezervno i unatoč osobnoj žrtvi
da ću se boriti za ostvarenje društvenog mira putem socijalne pravde.
Prenijet ću poruku marša prijateljima i susjedima kod kuće
i potaknuti i njih na jednaku predanost i jednak trud.
Marširat ću i pisati pisma.
Prosvjedovat ću i glasovati.
Trudit ću se da moj glas i glasovi moje braće
odzvanjaju jasno i odlučno iz svakog kuta ove zemlje.”
Moja žena…
Njezin otac ide u mirovinu i prepušta crkvu meni.
Nazvala me da mi kaže.
Je li ti rekla i da je trudna?
Eliase…
Možda misliš da ubijaš jedan dio svoje duše,
ali nije istina.
Ubijaš cijelu svoju dušu.
Oženjen sam
i uskoro ću postati otac. A vi, gospodine…
Bolesni ste i ne slijedite me više.
Natuknula je i da joj se ne javljaš.
Bio si u ovom parku po noći? U kupalištu Mt. Morris?
Tko te uznemirio? Odjel za poroke? FBI? Imaju li fotografije?
Jer tijelo žudi protiv duha,
a duh protiv tijela.
Jer tijelo žudi protiv duha,
a duh protiv…
Brani ti ono za čime najviše žudiš.
Organizator ove katastrofe koja se sprema,
navodni „muškarac” Bayard Rustin,
nije samo komunist, nego i pervertit.
Imam dokaz o njegovu uhićenju u Pasadeni
u siječnju 1953.
G. Rustin priznao je krivnju za razvrat s dvojicom muškaraca.
On je osuđeni homoseks…
Savez crkava pristao je pripremiti 80 000 užina večer prije.
-Zar ne? -Da.
Maslac od kikirikija i džem.
Razgovarali smo i…
Ne javljaj se.
-Tko to „mi”? -Cure i ja.
-Mislimo da su bolji sendviči od sira. -Ne. Maslac od kikirikija i džem.
Ne javljaj se!
Koju riječ neprestano ponavljam?
-Eleanore? -Detalji.
Bit će više od 26 stupnjeva.
Sir se kvari. Trebali biste biti pametniji.
Trebao si biti pametniji!
Bayarde…
Jedan si od najpametnijih ljudi koje znam.
Objasni mi zašto, nakon svega što još nije učinjeno,
ponovno moram opravdavati svoje postojanje.
Sve nas podmuklo i okrutno uče da smo nedorasli i nepotpuni.
Protiv osjećaja nedostatnosti najlakše se borimo tako da nađemo slabijeg od sebe.
Slabijeg jer je siromašniji ili tamniji od nas.
Ili jer žudi za nekim
za kime naše crkve i zakoni kažu da ne bi smio.
Kad si govorimo takve laži,
kad počnemo živjeti i vjerovati u takve laži,
preuzimamo posao tlačitelja tlačeći sebe.
Stroma Thurmonda i Hoovera boli briga za mene.
Zapravo žele upropastiti naše ujedinjenje
i zahtjev da se ova zemlja promijeni.
Očekuju li moju ostavku?
Neki od njih očekuju.
Onda će me morati otpustiti jer neću dati ostavku.
Na dan kad sam se rodio kao crnac rodio sam se i kao homoseksualac.
Ili vjeruju u slobodu i pravdu za sve
ili ne vjeruju.
Da, ovdje Michelle Harwood.
Ovdje Michelle Harwood.
Vaše ime i prezime, molim.
Ovdje Michelle Harwood.
Da, ovdje Michelle.
Biloxi, još jedan autobus.
Chattanooga, 47.
Eleanore, imam nove brojke. Želiš ih?
-Ima li još zahtjeva? -Ti preuzmi štand.
Prije Washingtona i Old Dominiona…
Tako ćeš se odjenuti za moje smaknuće?
Crni veo mi je u čistionici.
Cijelo vrijeme čekaš da ti ponudim nešto što nisam spreman dati.
Kad budem stariji i pobijedim u većini bitaka, možda…
Možda ću biti slobodan zaljubiti se.
Ali dotad želim da znaš da si ti moja obitelj.
Nema tajni,
nema srama.
Samo ljubav.
Užasnut sam što ima ljudi
koji pod krinkom kršćanske moralnosti
krše osnovna načela ljudske pristojnosti
kako bi progonili druge ljude.
G. Rustin jedan je od najmoralnijih
i najpristojnijih ljudi koje sam ikad upoznao.
Predan je američkoj demokraciji
jednako kao svaki izabrani dužnosnik
i spreman je boriti se za prava svih,
pa i onih koji iskorištavaju moć svog položaja
da mu uskrate njegova.
Ponosan sam što mi je prijatelj.
Ne znam tko bi nas mogao bolje od njega povesti u Washington.
Ne.
-Čekaj. Požuri se. -Hajde.
G. Rustin!
Blydene.
-Na koju stranu? Desnu? -Da.
Isus je hodao ovom dolinom pustom
Morao je hodati sâm
Bože, nadam se i molim da će doći danas.
To ide onamo.
ZAHTIJEVAMO UKIDANJE DISKRIMINACIJE!
Hvala što ste došli. Izvolite. Ovo ide onamo.
Uzmite još.
Potpišite i vratite kartice s prisegom.
-G. Rustin. -G. Rustin.
-Sad je 7.45 h. -Gdje su svi?
-Rekli ste da će doći 100 000 ljudi. -Vidim najviše 75.
Alabama, Wisconsin, Nevada, Union Station. Oko 10 h.
Eleanore?
U 10 h.
Provjera. Jedan, dva, tri.
Krasna gomila!
Sloboda sada, sloboda sada…
-Da. Tako je. -Aleluja!
Svi…
Sloboda, sloboda
Sloboda, sloboda, sloboda
Amen!
Aleluja!
Slava Bogu!
Da! Amen!
Amen, Mahalia!
Kad pustimo da odzvanja iz svakog sela i zaselka,
iz svake države i svakoga grada,
brže će svanuti taj dan
kad će se sva Božja djeca,
crnci i bijelci,
židovi i nežidovi, protestanti i katolici
moći uhvatiti za ruke
i pjevati riječi stare crnačke duhovne pjesme
„Napokon slobodni! Napokon slobodni!
Hvala Bogu svemogućem, napokon smo slobodni.”
Bayarde.
-Anna. -G. Randolph.
Kad sam bila dijete,
otac bi me svake večeri pitao:
„Jesi li danas bila korisna?”
Sigurno je tako bilo i tebi.
Ali, dijete, danas…
Danas…
Šefe!
Upravo sam čuo da predsjednik poziva Veliku desetorku u Ovalni ured.
To te ja pitam!
Čestitam.
Bayard bi trebao biti s nama.
Prije nekoliko tjedana rekao sam da bih drage volje bio čistač uspijemo li danas.
Rustine, mnogo si nam vrjedniji nego čistač.
Sramota, Roy! Mama Rustin naučila me da nitko nije manje vrijedan
jer skuplja smeće da se brine za svoje.
Zdravo, sinko. Kako si?
Mogu li?
Hvala.
U MARŠU NA WASHINGTON SUDJELOVALO JE 250 000 LJUDI.
BIO JE TO NAJVEĆI MIRNI PROSVJED U POVIJESTI.
DEVET MJESECI POSLIJE KONGRES JE DONIO
ZAKON O GRAĐANSKIM PRAVIMA, KOJIM JE ZABRANJENA DISKRIMINACIJA
NA OSNOVI RASE, BOJE KOŽE, SPOLA, VJERE I NARODNOSTI.
G. 1977. BAYARD SE ZALJUBIO U WALTERA NAEGLEA.
OSTALI SU ZAJEDNO SVE DO BAYARDOVE SMRTI 1987.
PEDESET GODINA NAKON MARŠA
BAYARDU RUSTINU POSTHUMNO JE DODIJELJENO PREDSJEDNIČKO ODLIČJE SLOBODE.
Prijevod titlova: Sanja Vorkapić Velić